CELEX: 32017D0615
Language: da
Date: 2017-03-30 00:00:00
Title: Kommissionens gennemførelsesafgørelse (EU) 2017/615 af 30. marts 2017 om godtagelse af et forslag fremsat af en gruppe eksporterende producenter i samarbejde med China Chamber of Commerce for Import and Export of Machinery and Electronic Products om gennemførelsen af det tilsagn, der er omhandlet i gennemførelsesafgørelse 2013/707/EU

31.3.2017   
            
            
               DA
            
            
               Den Europæiske Unions Tidende
            
            
               L 86/14
            
         KOMMISSIONENS GENNEMFØRELSESAFGØRELSE (EU) 2017/615
   af 30. marts 2017
   om godtagelse af et forslag fremsat af en gruppe eksporterende producenter i samarbejde med China Chamber of Commerce for Import and Export of Machinery and Electronic Products om gennemførelsen af det tilsagn, der er omhandlet i gennemførelsesafgørelse 2013/707/EU
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde (»traktaten«),
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»antidumpinggrundforordningen«), særlig artikel 8,
   under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2) (»antisubsidiegrundforordningen«), særlig artikel 13,
   efter høring af det udvalg, der er nedsat ved antidumpinggrundforordningens artikel 15 og antisubsidiegrundforordningens artikel 25, og
   ud fra følgende betragtninger:
   A.   SAGSFORLØB
   
   
               (1)
            
            
               Europa-Kommissionen (»Kommissionen«) indførte ved forordning (EU) nr. 513/2013 (3) en midlertidig antidumpingtold på importen til Den Europæiske Union (»Unionen«) af fotovoltaiske moduler af krystallinsk silicium (»moduler«) og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (»Kina«).
            
         
               (2)
            
            
               En gruppe eksporterende producenter bemyndigede China Chamber of Commerce for Import and Export of Machinery and Electronic Products (»CCCME«) til at afgive et pristilsagn på deres vegne til Kommissionen, hvilket CCCME gjorde. Det fremgår klart af dette pristilsagns betingelser, at det består af en samling individuelle pristilsagn for hver eksporterende producent, der af praktiske grunde koordineres af CCCME.
            
         
               (3)
            
            
               Ved afgørelse 2013/423/EU (4) godtog Kommissionen pristilsagnet, for så vidt angik den midlertidige antidumpingtold. Ved forordning (EU) nr. 748/2013 (5) ændrede Kommissionen forordning (EU) nr. 513/2013 for at foretage de tekniske ændringer, der var nødvendige som følge af godtagelsen af tilsagnet, for så vidt angik den midlertidige antidumpingtold.
            
         
               (4)
            
            
               Ved gennemførelsesforordning (EU) nr. 1238/2013 (6) indførte Rådet en endelig antidumpingtold på importen til Unionen af moduler og celler med oprindelse i eller afsendt fra Kina (»de pågældende varer«). Ved gennemførelsesforordning (EU) nr. 1239/2013 (7) indførte Rådet også en endelig udligningstold på importen til Unionen af de pågældende varer.
            
         
               (5)
            
            
               Efter meddelelsen om en ændret udgave af pristilsagnet fra en gruppe eksporterende producenter (»de eksporterende producenter«) i samarbejde med CCCME bekræftede Kommissionen ved gennemførelsesafgørelse 2013/707/EU (8) godtagelsen af pristilsagnet som ændret (»tilsagnet«) i de endelige foranstaltningers anvendelsesperiode.
            
         
               (6)
            
            
               Ved gennemførelsesafgørelse 2014/657/EU (9) godtog Kommissionen et forslag fremsat af de eksporterende producenter i samarbejde med CCCME om præcisering af gennemførelsen af tilsagnet for de pågældende varer, der er omfattet af tilsagnet, dvs. moduler og celler med oprindelse i eller afsendt fra Kina, som i øjeblikket henhører under KN-kode ex 8541 40 90 (Taric-kode 8541409021, 8541409029, 8541409031 og 8541409039), og som er fremstillet af de eksporterende producenter (»den omfattede vare«). Den antidumping- og udligningstold, der er omhandlet i betragtning 4 ovenfor, omtales i det følgende under ét sammen med tilsagnet som »foranstaltninger«.
            
         
               (7)
            
            
               Ved gennemførelsesforordning (EU) 2015/866 (10) trak Kommissionen sin godtagelse af tre eksporterende producenters tilsagn tilbage.
            
         
               (8)
            
            
               Ved gennemførelsesforordning (EU) 2015/1403 (11) trak Kommissionen sin godtagelse af endnu en eksporterende producents tilsagn tilbage.
            
         
               (9)
            
            
               Ved gennemførelsesforordning (EU) 2015/2018 (12) trak Kommissionen sin godtagelse af to eksporterende producenters tilsagn tilbage.
            
         
               (10)
            
            
               Kommissionen indledte en udløbsundersøgelse af antidumpingforanstaltningerne ved en indledningsmeddelelse i Den Europæiske Unions Tidende
                   (13) den 5. december 2015.
            
         
               (11)
            
            
               Kommissionen indledte en udløbsundersøgelse af udligningsforanstaltningerne ved en indledningsmeddelelse i Den Europæiske Unions Tidende
                   (14) den 5. december 2015.
            
         
               (12)
            
            
               Kommissionen indledte også en delvis interimsundersøgelse af foranstaltningernes form ved en indledningsmeddelelse i Den Europæiske Unions Tidende
                   (15) den 5. december 2015.
            
         
               (13)
            
            
               Ved gennemførelsesforordning (EU) 2016/115 (16) trak Kommissionen sin godtagelse af endnu en eksporterende producents tilsagn tilbage.
            
         
               (14)
            
            
               Ved gennemførelsesforordning (EU) 2016/185 (17) udvidede Kommissionen den endelige antidumpingtold, der indførtes ved gennemførelsesforordning (EU) nr. 1238/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varerne er angivet med oprindelse i Malaysia og Taiwan eller ej.
            
         
               (15)
            
            
               Ved gennemførelsesforordning (EU) 2016/184 (18) udvidede Kommissionen den endelige udligningstold, der indførtes ved gennemførelsesforordning (EU) nr. 1239/2013 på importen af de pågældende varer med oprindelse i eller afsendt fra Folkerepublikken Kina, til at omfatte importen af de pågældende varer afsendt fra Malaysia og Taiwan, uanset om varerne er angivet med oprindelse i Malaysia og Taiwan eller ej.
            
         
               (16)
            
            
               Ved gennemførelsesforordning (EU) 2016/1045 (19) trak Kommissionen sin godtagelse af endnu en eksporterende producents tilsagn tilbage.
            
         
               (17)
            
            
               Ved gennemførelsesforordning (EU) 2016/1382 (20) trak Kommissionen sin godtagelse af yderligere fem eksporterende producenters tilsagn tilbage.
            
         
               (18)
            
            
               Ved gennemførelsesforordning (EU) 2016/1402 (21) trak Kommissionen sin godtagelse af yderligere tre eksporterende producenters tilsagn tilbage.
            
         
               (19)
            
            
               Ved gennemførelsesforordning (EU) 2016/1998 (22) trak Kommissionen sin godtagelse af yderligere fem eksporterende producenters tilsagn tilbage.
            
         
               (20)
            
            
               Ved gennemførelsesforordning (EU) 2016/2146 (23) trak Kommissionen sin godtagelse af yderligere to eksporterende producenters tilsagn tilbage.
            
         
               (21)
            
            
               Efter den udløbsundersøgelse og den interimsundersøgelse, der er omhandlet i betragtning 10-12, opretholdt Kommissionen de gældende foranstaltninger ved gennemførelsesforordning (EU) 2017/366 (24) og gennemførelsesforordning (EU) 2017/367 (25).
            
         
               (22)
            
            
               Kommissionen indledte også en delvis interimsundersøgelse af foranstaltningernes form ved en indledningsmeddelelse i Den Europæiske Unions Tidende
                   (26) den 3. marts 2017.
            
         
               (23)
            
            
               Ved gennemførelsesforordning (EU) 2017/454 (27) trak Kommissionen sin godtagelse af fire eksporterende producenters tilsagn tilbage.
            
         B.   TILSAGN
   
   1.   Gennemførelse af tilsagnet
   
   
               (24)
            
            
               Ud fra bestemmelserne i tilsagnet anmodede de eksporterende producenter sammen med CCCME om høringer med Kommissionen den 6. marts 2017. De eksporterende producenter og CCCME fremførte, at minimumsimportprisen burde bibeholdes på sit nuværende niveau, indtil den delvise interimsundersøgelse, der er omhandlet i betragtning 22, var gennemført.
            
         
               (25)
            
            
               De eksporterende producenter og CCCME mindede i deres meddelelse om, at formålet med den igangværende delvise interimsundersøgelse, som Kommissionen har indledt på eget initiativ, bl.a. er at undersøge, hvorvidt tilsagnet på grundlag af minimumsimportprisen (underlagt en periodisk tilpasningsmekanisme) fortsat kan betragtes som en passende form for foranstaltninger. Da minimumsimportprisen er knyttet til tilpasningsmekanismen, bør den bibeholdes på sit nuværende niveau for at undgå interferens med den igangværende delvise interimsundersøgelse, mens den står på.
            
         
               (26)
            
            
               CCCME's meddelelse blev stillet til rådighed for interesserede parter, således at de kunne udøve deres ret til forsvar i forbindelse med bibeholdelse af minimumsimportprisen på sit nuværende niveau, mens den interimsundersøgelse, der er omhandlet i betragtning 22, står på.
            
         2.   Skriftlige bemærkninger og vurdering
   
   
               (27)
            
            
               En part hævdede, at CCCME's forslag er en overtrædelse af de bestemmelser i tilsagnet, der giver mulighed for, at alle ændringer af tilsagnet bør indføres gennem en interimsundersøgelse, hvorunder alle bestemmelserne i tilsagnet forbliver i kraft. Denne part hævdede endvidere, at tilpasningsmekanismen er automatisk, og at der ikke er nogen praktisk grund til at bibeholde minimumsimportprisen på det nuværende niveau, indtil resultatet af den igangværende interimsundersøgelse foreligger.
            
         
               (28)
            
            
               Kommissionen bemærker først og fremmest, at den bestemmelse i tilsagnet, som den pågældende part henviste til, udtrykkeligt udelukker bestemmelserne om tilpasning fra sit anvendelsesområde.
            
         
               (29)
            
            
               Desuden er det faktisk minimumsimportpristilpasningssystemets funktion, der er gjort automatisk. Den igangværende interimsundersøgelse vedrørende foranstaltningernes form berører kernen i den eksisterende foranstaltning, men dens formål er ikke i sig selv at revidere indholdet af tilsagnet. Alle bestemmelserne i tilsagnet forbliver i kraft. Automatikken i tilpasningsmekanismens funktion forhindrer ikke en part, som har afgivet tilsagn, i at anmode om en ændring, især ikke når den er midlertidig. Ændringen er udelukkende en midlertidig bibeholdelse af minimumsimportprisen på det nuværende niveau, indtil resultatet af interimsundersøgelsen af foranstaltningernes form foreligger.
            
         
               (30)
            
            
               Denne part henviste også til en fornyet undersøgelse, som blev afsluttet af Kommissionen ved gennemførelsesforordning (EU) 2016/12 (28). Det var imidlertid en ekstern part i forhold til tilsagnet, som anmodede om denne fornyede undersøgelse, hvis formål var at undersøge et alternativt prisbenchmark for tilpasningsmekanismen (en sekundær mulighed, der ikke er umiddelbart operationel). Den nuværende interimsundersøgelse fokuserer på behovet for at genoverveje foranstaltningerne som sådan. Endelig gør Kommissionen opmærksom på, at minimumsimportprisen ved en anden lejlighed blev bibeholdt på samme niveau (29) indtil vedtagelsen af præciseringen af gennemførelsesafgørelse 2014/657/EU.
            
         
               (31)
            
            
               På grundlag af ovenstående afvises påstandene fra denne part.
            
         3.   Accept af bibeholdelse af minimumsimportprisen på sit nuværende niveau, mens interimsundersøgelsen står på
   
   
               (32)
            
            
               På grundlag af meddelelsen fra de eksporterende producenter og CCCME finder Kommissionen det derfor hensigtsmæssigt at acceptere den foreslåede fastfrysning af minimumsimportprisen indtil afslutningen af den igangværende delvise interimsundersøgelse, der er omhandlet i betragtning 22, og at afslutte høringerne med de eksporterende producenter og CCCME —
            
         VEDTAGET DENNE AFGØRELSE:
   Artikel 1
   Forslaget om at bibeholde minimumsimportprisen på det niveau, som gælder i marts 2017, i forbindelse med det tilsagn, der er godtaget, fra de eksporterende producenter, som er opført i bilaget til gennemførelsesafgørelse 2013/707/EU, som ændret, i samarbejde med China Chamber of Commerce for Import and Export of Machinery and Electronic Products som led i antidumping- og antisubsidieprocedurerne vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina, indtil den delvise interimsundersøgelse, som blev indledt af Kommissionen (30), er afsluttet, godtages.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 30. marts 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 21.
   
      (2)  EUT L 176 af 30.6.2016, s. 55.
   
      (3)  EUT L 152 af 5.6.2013, s. 5.
   
      (4)  EUT L 209 af 3.8.2013, s. 26.
   
      (5)  EUT L 209 af 3.8.2013, s. 1.
   
      (6)  EUT L 325 af 5.12.2013, s. 1.
   
      (7)  EUT L 325 af 5.12.2013, s. 66.
   
      (8)  EUT L 325 af 5.12.2013, s. 214.
   
      (9)  EUT L 270 af 11.9.2014, s. 6.
   
      (10)  EUT L 139 af 5.6.2015, s. 30.
   
      (11)  EUT L 218 af 19.8.2015, s. 1.
   
      (12)  EUT L 295 af 12.11.2015, s. 23.
   
      (13)  EUT C 405 af 5.12.2015, s. 8.
   
      (14)  EUT C 405 af 5.12.2015, s. 20.
   
      (15)  EUT C 405 af 5.12.2015, s. 33.
   
      (16)  EUT L 23 af 29.1.2016, s. 47.
   
      (17)  EUT L 37 af 12.2.2016, s. 76.
   
      (18)  EUT L 37 af 12.2.2016, s. 56.
   
      (19)  EUT L 170 af 29.6.2016, s. 5.
   
      (20)  EUT L 222 af 17.8.2016, s. 10.
   
      (21)  EUT L 228 af 23.8.2016, s. 16.
   
      (22)  EUT L 308 af 16.11.2016, s. 8.
   
      (23)  EUT L 333 af 8.12.2016, s. 4.
   
      (24)  EUT L 56 af 3.3.2017, s. 1.
   
      (25)  EUT L 56 af 3.3.2017, s. 131.
   
      (26)  EUT C 67 af 3.3.2017, s. 16.
   
      (27)  EUT L 71 af 16.3.2017, s. 5.
   
      (28)  EUT L 4 af 7.1.2016, s. 1.
   
      (29)  Brev af 13. juni 2014 stillet til rådighed for interesserede parter.
   
      (30)  EUT C 67 af 3.3.2017, s. 16.